Viedenské Nové Mesto

Viedenské Nové Mesto (, , , ) je štatutárne mesto v Rakúsku nachádzajúce sa južne od Viedne v spolkovom štáte Dolné Rakúsko. Je to štatutárne mesto a sídlo okresu Wiener Neustadt-Land. Katastrálna výmera mesta je  km² a žije tu približne 40-tisíc obyvateľov.

Pamiatky 

Dóm
Stavba sa začala realizovať v roku 1207, chrám bol dokončený v roku 1241 ako mestský kostol. V 2. polovici 15. storočia získal na význame, pretože sa stal rezidenčným chrámom cisára Svätej ríše rímskej Fridricha III. Z tejto doby pochádza aj rozsiahla reprezentatívna prestavba chrámu v neskorogotickom slohu. V roku 1469 sa dokonca na podnet cisára stal katedrálou – teda biskupským sídlom. Biskupi z Wiener Neustadtu zastávali postavenie jedných z najvýznamnejších prelátov Rakúska, napríklad biskup kardinál Peter Engelprecht sa stal hlavým vychovávateľom cisára Maximiliána I., alebo povestne známy kardinál Melchior Klesl, ktorý v rokoch 1617 – 1629 vykonával úrad štátneho kancelára habsburskej monarchie a zároveň vstúpil do dejín ako jedna z hlavných postáv protireformácie.

Z podnetu cisára Jozefa II., ktorý nebol cirkevným hodnostárom príliš naklonený, bolo mocné neustadtské biskupstvo v roku 1784 zrušené, a v omnoho biednejšom stave presunuté do Sankt Pöltenu. Dóm teda stratil štatút katedrály, ale neskorší panovníci, najmä František Jozef I. venoval výzdobe a obnove dómu nemalé finančné prostriedky. Po druhej svetovej vojne sa chrám ocitol v dezolátnom stave, ale rekonštrukcia z roku 1978 mu prinavrátila bývalú krásu. V roku 1989 sa stal sídlom Rakúskeho vojenského arcibiskupstva. Dóm je zasvätený sv. Hubertovi.

Neukloster a Neuklosterkirche
Kloster (kláštor) založil v roku 1199 vojvoda Leopold VI. ako kláštor cisterciánov, ktorý sa venovali najmä písmu a literatúre. Kláštor sa čoskoro preslávil ako významné pútnické miesto a zároveň sídlo umení. V roku 1467 tu bola pochovaná cisárovná Eleonóra Portugalská považovaná za pramatku slávy Habsburského rodu. Od Triedentského koncilu sa stal sídlom rádu jezuitov, ktorý kláštor, spolu s priľahlým kostolom, obnovili a Skrášlili barokvým vzhľadom. V roku 1793 v Neuklosterkirche malo svetovú premiéru známe Mozartovo Rekviem. Novokláštorný kostol (Neuklosterkirche) je vzorom typického barokového umenia, chrám pôsobí mimoriadne majestátne. Kláštor dodnes slúži ako tradičné kláštorné sídlo františkánov (ktorý sem prišli po vyhnaní jezuitov).

Iné pamiatky
 Jezuitský kostol s kláštorom – kláštor je sídlom mestského archívu
 Kapucínsky kostol s kláštorom – kostol z 9.storočia, obsahuje relikviu sv. Júdu
 Karmelitánsky kostol s kláštorom – Rosehaus, dnes minerálne múzeum
 Evanjelický kostol – postavený v secesnom slohu z roku 1903
 Kostol St.Peter an der Speer – počas 2. svetovej vojny zbombardovaný, slúži ako súčasť mestskej galérie
 Mariensäule (Morový stlp) – postavený v roku 1678 s rozsiahlym parkom sôch
 Reckturm (Hlavná veža) – veľká bašta z 12. storočia bola kedysi súčasť mestského opevnenia, od roku 1957 múzeum zbraní
 Wasserturm (Vodná veža) – je charakteristickým znakom mesta, bola postavená v roku 1905
 Fabrika Lokomotív (RAXWERKE) – prvá fabrika na výrobu vlakov v strednej Európe

Múzeá
 Mestské múzeum
 Mestský archív
 Letecké múzeum
 Nemocničné múzeum
 Priemyselné múzeum
 Pamätný dom Kurta Ingerla
 Reckturm – historické múzeum
 Mineralogické múzeum
 Klenotnica a múzeum vo veži dómu

Osobnosti 
 Fridrich II. (* 1210 – † 1246), rakúsky a štajerský vojvoda
 Maximilián I. Habsburský (* 1459 – † 1519), rakúsky arcivojvoda, rímskonemecký cisár, syn cisára Fridricha III. a Eleonóry Portugalskej
 Leopold Viliam Habsburský (* 1614 – † 1662), rakúsky arcivojvoda, najmladší syn cisára Ferdinanda II.
 Michael Haneke (* 1942), filmový a divadelný režisér a filozof
 Werner Schlager (* 1972), stolný tenista

Partnerské mestá 
  Desenzano del Garda, Taliansko, 2002
  Eisenstadt, Rakúsko
  Charbin, Čína, 2006
  Monheim am Rhein,  Nemecko, 1971
  Šopron, Maďarsko
 Nové mestá Európy

Iné projekty

Externé odkazy 
 Oficiálna stránka
 Dejiny Viedenského Nového mesta 

 
Okresné mestá v Rakúsku
Štatutárne mestá v Rakúsku